**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETAS**

**POSĖDŽIO PROTOKOLAS**

2022-11-22 Nr. TAR-115

Posėdis vyko 2022-11-17. Pradžia 15.00 val.

Posėdžio pirmininkė – Laima Juknienė.

Posėdžio sekretorė – Marija Petrulienė.

5. SVARSTYTA. UAB „Ferteksos transportas“ atleidimas nuo žemės nuomos mokesčio mokėjimo.

Pranešėja K. Petraitienė teigė, kad šiuo Tarybos sprendimo projektu siūloma atleisti Savivaldybės biudžeto sąskaita nuo žemės nuomos mokesčio mokėjimo UAB „Ferteksos transportas“ (toliau – Bendrovė) už sporto reikmėms naudojamą 0,4190 ha valstybinės žemės sklypo, esančio adresu K. Donelaičio g. 6A, Klaipėdoje, dalį. Bendrovė pateikė visus būtinus Tarybos 2015 m. gegužės 28 d. sprendimu Nr. T2-108 patvirtintos LR Valstybinės žemės nuomos mokesčio lengvatų teikimo tvarkos apraše nurodytus dokumentus bei papildomą informaciją. Bendrovės sporto reikmėms naudojamo 0,4190 ha valstybinės žemės sklypo daliai Tarybos sprendimu nustatytas valstybinės žemės nuomos mokesčio tarifas 0,4 proc. Už 2022 metus apskaičiuotas valstybinės žemės nuomos mokestis sudaro 1648,12 Eur. Pastebėjo, kad Aiškinamajame rašte yra įsivėlusios techninės–loginės klaidos, kurios sprendimo projekto nekeičia.

J. Simonavičiūtė teigė, kad viešoje erdvėje apie šiuos teniso kortus yra plačiai diskutuojama. Klausė, ar šie teniso kortai naudojami ir vykdoma sportinė veikla.

K. Petraitienė sakė, kad gavo iš KMSA Sporto skyriaus išvadą, jog šiuose teniso kortuose vykdoma veikla šiltuoju metu laiku, t. y. nuo gegužės iki rugsėjo mėnesių.

L. Juknienė siūlė balsuojant apsispręsti dėl sprendimo projekto (BALSUOTA: už – 2 (L. Juknienė, R. Idzelevičius), susilaikė – 3 (N. Puteikienė, J. Simonavičiūtė, E. Kvederis), prieš – 0). Sprendimo projektui nepritarė.

NUTARTA. Nepritarti sprendimo projektui.

Posėdžio pirmininkė Laima Juknienė

Posėdžio sekretorė Marija Petrulienė